**Ministru kabineta rīkojuma**

**"Grozījumi Ministru kabineta 2016. gada 22. novembra rīkojumā Nr. 704**

**"Par projektu ideju konceptu finansējuma apjomu un sasniedzamajiem iznākuma rādītājiem 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" otrās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām" ietvaros"" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta (turpmāk – MK) rīkojuma projekts "*Grozījumi Ministru kabineta 2016. gada 22. novembra rīkojumā Nr. 704 "Par projektu ideju konceptu finansējuma apjomu un sasniedzamajiem iznākuma rādītājiem 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" otrās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām" ietvaros"*" (turpmāk – rīkojuma projekts) izstrādāts, lai veiktu tehnisku precizējumu 2016. gada 22. novembra MK rīkojumā Nr. 704 *"Par projektu ideju konceptu finansējuma apjomu un sasniedzamajiem iznākuma rādītājiem 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" otrās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām" ietvaros"* (turpmāk – MK rīkojums Nr. 704) noteiktajā Preiļu novada pašvaldības 4.2.2. specifiskās atbalsta mērķa "*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās*" (turpmāk – 4.2.2. SAM) projekta iznākuma rādītāja "*no atjaunojamiem energoresursiem saražotā papildjauda pēc projekta ietvaros veiktajām investīcijām(MW)*" (turpmāk – AER rādītājs) vērtībā un nodrošinātu augstas gatavības pakāpes projekta īstenošanu, sasniedzot nepieciešamos primārās enerģijas patēriņa samazinājuma un siltumnīcefekta (ogļskābo) gāzu samazinājuma rādītājus.MK rīkojuma projekts stāsies spēkā parastajā kārtībā (nākamajā dienā pēc tā izsludināšanas). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK rīkojuma projekts izstrādāts, pamatojoties uz Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd MK rīkojuma Nr. 704 pielikuma "*Eiropas Reģionālās attīstības fonda finansējuma apjoms un sasniedzamie iznākuma rādītāji 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" otrās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām" ietvaros*" (turpmāk – pielikums) 40. punktā, kas nosaka Preiļu novada pašvaldības (turpmāk – Pašvaldība) projekta idejas "*Preiļu novada pašvaldības ēkas energoefektivitātes uzlabošana Raiņa bulvārī 19, Preiļos*" ietvaros plānotos sasniedzamos iznākuma rādītājus, AER rādītāja vērtība ir noteikta 0,375 megavatu (MW) apmērā. Minētā vērtība atbilst attiecīgajam Pašvaldības 4.2.2. SAM otrās projektu atlases kārtas projektu ideju konceptu priekšatlasē (turpmāk – priekšatlase) 2016. gada 30. jūnijā iesniegtajam un Vides aizsardzības un reģionālās attīstības ministrijas (turpmāk – VARAM) administrētās Reģionālās attīstības koordinācijas padomes 2016. gada 20. oktobra sēdē apstiprinātajam projektu idejas konceptam, ierindojot to 40. vietā starp citām izmaksu efektivitātes ziņā labākajām 67 projektu idejām, kas priekšatlasē atbilstoši 4.2.2. SAM pieejamajam finansiālajam atbalstam tika apstiprinātas tālākai projektu īstenošanai projektu iesniegumu atlases ietvaros.2. 2017. gada 29. novembrī Pašvaldība izvērtēšanai iesniedza projekta iesniegumu Nr. 4.2.2.0/17/I/101 "*Preiļu novada pašvaldības ēkas energoefektivitātes uzlabošana Raiņa bulvārī 19, Preiļos*" (turpmāk – projekta iesniegums) Centrālās finanšu un līgumu aģentūras kā Eiropas Savienības struktūrfondu un Kohēzijas fonda sadarbības iestādes no 2016. gada 30. novembra līdz 2017. gada 29. novembrim izsludinātajā projektu iesniegumu atlasē "*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās, 2.kārta*". Projekta iesnieguma izvērtēšanas laikā tika konstatēts, ka projekta iesniegumam pievienotajā **būvprojekta aprakstošajā daļā jau sākotnēji bijusi kļūda** attiecībā uz aprēķiniem, pamatojoties uz kuriem gan projekta idejas konceptā, gan projekta iesniegumā tika noteikta plānotā projekta AER rādītāja vērtība. Tādējādi konstatēta neatbilstība starp MK rīkojumā Nr. 704 noteikto un faktiski sasniedzamo rādītāja vērtību, t.i., faktiski sasniedzamā vērtība ir zemāka nekā MK rīkojumā Nr. 704 noteiktā.3. Preiļu novada dome 2018. gada 1. oktobra vēstulē Nr. NOS/1362 "*Par atjaunojamo energoresursu siltumavota minimālā iznākuma rādītāja vērtību projektā Nr.4.2.2.0/17/I/101 "Preiļu novada pašvaldības ēkas energoefektivitātes uzlabošana Raiņa bulvārī 19, Preiļos"*" lūgusi izdarīt grozījumu MK rīkojumā Nr. 704 un **precizēt** pielikuma 40. punktā noteiktā **iznākuma rādītāja vērtību no 0,375 MW uz 0,000375 MW**. Minētā rādītāja sasniegšanu nosaka atjaunojamos energoresursus (turpmāk – AER) izmantojoša siltumavota uzstādīšana projektā atbalstāmās ēkas energoefektivitātes paaugstināšanai. Projekta iesniegumā attiecīgi plānota saules kolektoru uzstādīšana karstā ūdens uzsildīšanai. Iznākuma rādītāja nesakritības pamatā ir tehniska kļūda būvprojekta, kas ietver projektā paredzētās ēkas energoefektivitātes paaugstināšanai nepieciešamās darbības, aprakstošajā daļā attiecībā uz saules paneļu skaita un jaudas izvēli, norādot saules kolektoru uzstādīšanu ar jaudu 40 kilovati (kW). Pēc kļūdas konstatēšanas Pašvaldība sadarbībā ar ēkas energoauditoru un būvprojekta izstrādātāju veica atkārtotus aprēķinus, pēc kuriem tika secināts, ka no AER ēkā saražotā enerģija pēc projekta īstenošanas sastādīs 0,37 kWh/m2 gadā, savukārt projektam izvēlētā saules kolektoru sistēma ar virsmas laukumu 2,4 m2 spēj saražot aptuveni 519 kW/gadā. Tas nozīmē, ka projekta īstenošanas rezultātā AER rādītājs būs0,375 **kW** (jeb 0,000375 MW) nevis 0,375 **MW**, kā tas bija kļūdaini norādīts projekta iesniegumā, un kas ir pretrunā ar faktiskajiem projektā norādītajiem tehniskajiem risinājumiem. **Novēršot minēto tehnisko kļūdu būvprojekta aprakstošajā sadaļā, tehniskā projekta risinājumos izmaiņas nav nepieciešamas, līdz ar to nemainās arī sākotnēji paredzētās projektā attiecināmās darbības un to izmaksas, t.sk. izmaksas, kas saistītas ar saules kolektoru uzstādīšanu**. Izvērtējot aktuālo situāciju, VARAM secinājusi, ka **nepieciešams veikt MK rīkojuma Nr. 704 grozījumu, precizējot** rīkojuma pielikuma 40. punktā noteiktā AER **rādītāja vērtību** un nosakot to atbilstoši faktiskajai būvprojektā paredzētajai vērtībai – **0,000375 MW**. VARAM vērš uzmanību uz to, ka:* Korektā AER rādītāja vērtība neietekmē 4.2.2. SAM priekšatlases rezultātus, t.i., projektam, arī ievērojot uzstādāmo saules kolektoru faktisko (mazāku) jaudu, attiecīgajā projekta idejas koncepta izvērtēšanas kvalitātes kritērijā būtu piešķirams tāds pats punktu skaits un projekta ideja būtu iekļaujama MK rīkojumā Nr. 704;
* AER rādītāja iekļaušana 4.2.2. SAM projektu iesniegumos sniedz iespēju to izvērtēšanā iegūt papildu punktus, taču projektu iesniegumu izvērtēšanas kvalitātes kritērijs, kurā rādītājs tiek izvērtēts, nav izslēdzošs.[[1]](#footnote-2) Projektā obligāti sasniedzamie iznākuma rādītāji ir "*primārās enerģijas gada patēriņa samazinājums sabiedriskajās ēkās pēc projekta ietvaros veiktajām investīcijām (kWh/gadā)*" un "*siltumnīcefekta (ogļskābo) gāzu samazinājums gadā pēc projekta ietvaros veiktajām investīcijām (t, CO2 emisijas ekvivalents)*", kas Pašvaldības projektu iesniegumā plānoti attiecīgi 191 104 kWh/gadā un 38,972 CO2 emisijas ekvivalenta tonnu vērtībā.
* Rīkojuma projekta apstiprināšana ir izšķiroša, lai projekts netiktu noraidīts, un nodrošinās gan AER rādītāja noteikšanu atbilstoši sākotnēji plānotajai tā faktiskajai vērtībai, gan projekta iesniegumā plānoto obligāti sasniedzamo rādītāju sasniegšanu, sniedzot ieguldījumu 4.2.2. SAM kopējo iznākuma rādītāju sasniegšanā līdz 2023. gada 31. decembrim (primārās enerģijas gada patēriņa samazinājums sabiedriskajās ēkās – vismaz 20 536 239 kWh/gadā; aprēķinātais siltumnīcefekta gāzu samazinājums gadā – vismaz 5 180 CO2 emisijas ekvivalenta tonnas; no AER ražotā papildjauda – vismaz 1,8 MW).
* Rīkojuma projekta apstiprināšana veicinās Eiropas Savienības struktūrfondu un Kohēzijas fonda 2014.-2020. gada plānošanas perioda snieguma ietvara izpildi līdz 2018. gada 31. decembrim. 4.2.2. SAM projektu atlases otrās kārtas attiecīgi noteiktais finanšu rādītājs – līdz 2018. gada 31. decembrim sertificēti izdevumi vismaz 7 386 743 *euro* apmērā. Pašvaldības projektam paredzēts Eiropas Reģionālās attīstības fonda atbalsts 240 952 *euro* apmērā. Ņemot vērā, ka projekta būvdarbus plānots pabeigt 2018. gada decembrī, laicīga maksājumu pieprasījumu iesniegšana varētu dot būtisku ieguldījumu finanšu rādītāja sasniegšanā.
* Lai nodrošinātu kopējo 4.2.2. SAM ietvaros paredzēto AER iznākuma rādītāja vērtības sasniegšanu, VARAM plāno izvērtēt jau iesniegto projektu īstenošanas rezultātus, kā arī nepieciešamības gadījumā pārskatīt nosacījumus ERAF finansējuma atlikumu un snieguma rezerves finansējuma izmantošanai. 4.2.2. SAM projektu atlases otrajā kārtā iesniegto projektu ietvaros sasniedzamo AER rādītāja vērtību būs iespējams izvērtēt 2019. gada 1. ceturksnī, ņemot vērā, ka no MK rīkojumā apstiprinātajām 67 projektu idejām, vēl notiek 15 projektu iesniegumu precizējumu izvērtēšana, t.sk. tādu projektu iesniegumu, kuros plānotas darbības, kas veicinās AER rādītāja sasniegšanu. Tāpat kopējā 4.2.2. SAM AER rādītāja vērtību būtiski ietekmēs atsevišķi projektu pirmās atlases kārtas ietvaros īstenotie Daugavpils pilsētas pašvaldības projekti, kuru iesniegšanai nolikumā noteikti individuāli iesniegšanas termiņi līdz 2019. gada 29. martam. Tādēļ šo projektu ietekmi uz kopējo 4.2.2. SAM AER rādītāja sasniegšanu būs iespējams izvērtēt 2019. gada 2. ceturksnī, attiecīgi pieņemot lēmumus par tālākām nepieciešamajām darbībām plānotās AER rādītāja vērtības sasniegšanas veicināšanai.

4. Ņemot vērā aprakstīto grozījumu MK rīkojuma Nr. 704 pielikuma 40.punktā, jāveic attiecīgs precizējums MK rīkojuma Nr.704 pielikuma pēdējā rindā “Kopā”, pēdējā kolonnā “no atjaunojamiem energoresursiem saražotā papildjauda pēc projekta ietvaros veiktajām investīcijām (MW)” aizstājot skaitli "1,069" ar skaitli "0,694375", jo mainās arī minētā rādītāja kopsumma. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 4.2.2. SAM finansējuma saņēmējs – Pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka rīkojuma projekts paredz normatīvā akta izmaiņas, kas radušās tehniska rakstura kļūdas dēļ atsevišķā 4.2.2. SAM projekta iesniegumam pievienotajā dokumentācijā, sabiedrības līdzdalība nav nepieciešama.  |
| 2. | Sabiedrības līdzdalība projekta izstrādē | MK rīkojuma projekta izstrādes procesā ir notikušas konsultācijas ar Pašvaldību, un tā atbalsta MK rīkojuma projekta tālāku virzību. |
| 3. | Sabiedrības līdzdalības rezultāti |  Nav. |
| 4. | Cita informācija | MK rīkojuma projekts tiks saskaņots ar Finanšu ministriju, Tieslietu ministriju, Latvijas Pašvaldību savienību. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Pašvaldība un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK rīkojuma projekta īstenošana tiks veikta esošo cilvēkresursu ietvaros. Saistībā ar MK rīkojuma projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs K. Gerhards

K.Raubiškis, 66016717

kaspars.raubiskis@varam.gov.lv

1. Skat. 4.2.2. SAM projektu iesniegumu vērtēšanas kritēriju piemērošanas metodiku <https://cfla.gov.lv/lv/es-fondi-2014-2020/izsludinatas-atlases/4-2-2-k-2> [↑](#footnote-ref-2)